Gyászolják a Jaroszlavl mellett lezuhant sportolókat
Az állami duma egyperces csenddel emlékezett meg pénteken a szerdai jaroszlavli légi katasztrófa áldozatairól.
Moszkvában az emberek virágokat, játékokat vittek pénteken azoknak az államoknak a nagykövetségeihez, amelyeknek állampolgárai életüket vesztették a Jak-42-es lezuhanásakor.
Csehország, Szlovákia, Fehéroroszország, Ukrajna és Svédország nagykövetségein kitették az áldozatok fekete szalaggal átkötött fotóit, és az emberek ide helyezik a virágokat.
Az illetékes fõhatóság közölte: a gép mindkét feketedobozát megtalálták, és mindkettõ ép, de mivel a víz alól hozták ki, idõt vesz igénybe megszárításuk és a rögzített anyag feldolgozása.
Bejelentették, hogy egész Oroszországban minden Jak-42-est soron kívüli vizsgálatnak vetnek alá, s ez egy hét alatt lezajlik. Az ilyen típusú repülõgépek használatát nem tiltják be, de minden egyes gép esetében külön döntenek majd arról, hogy repülhet-e a továbbiakban.
Az orosz lapok pénteken arra a megállapításra jutottak, hogy bármi volt is e legutóbbi légi katasztrófa közvetlen oka, a hiba az orosz polgári légi forgalom egész rendszerében van, a repülõgépgyáraktól a pilóták képzésén át a karbantartás területéig mindenütt problémák vannak.
A Moszkovszkij Komszomolec címû lap elsõ oldalán idézte fel Magomed Toboljev berepülõ pilóta, Oroszország hõse augusztusi interjúját, amely ezzel a címmel jelent meg: "Húsz éve gyilkolják az orosz repülést". Toboljev akkor egyebek között azt mondta: "Õsz, tél, és megint kezdenek potyogni. A Jak és AN gépek teljesen amortizálódtak, azonnal le kellene állítani õket".
A lapban további berepülõ pilóták beszéltek arról, hogy szerintük a pilóta követhette el a hibát, de e mögött is a rendszer belsõ problémái állnak: a külföldi gépeken repülõ pilóták jóval magasabb fizetést kapnak, ezért a legjobbak ilyen munkát keresnek. De már a kiképzéssel is nagy bajok vannak, mert a fõiskolákon nem maradtak jó szakpedagógusok, ezért képzetlen emberek kerülnek ki onnan. De még a gyakoroló repülõgépek sem felelnek meg a célnak.
Elmondták: szép, amit Dmitrij Medvegyev elnök mondott, hogy bármi áron, akár külföldrõl biztonságos gépeket kell beszerezni. Ám a polgári repülés rendszert alkot, s azokat a gépeket, amelyeket ki akarnak most vonni a forgalomból, a Jakovleveket, Antonovokat külön az orosz körülményekre tervezték, és nem lehet helyettük csak úgy külföldi gépeket alkalmazni, vagy pedig át kell venni hozzájuk a megfelelõ rendszert, infrastruktúrát, ami sok billiós kiadásokat követelne. A nyilatkozók egybehangzóan javasolták az egykori polgári repülésügyi minisztérium újbóli megszervezését, mert úgy vélték: a problémák jelentõs része abból ered, hogy számtalan, egymástól teljesen független hatóság és fõhatóság irányítja a repülést, és így semmilyen rendszert nem lehet megteremteni.
A Komszomolszkaja Pravdában egy szakértõ szintén azt fejtette ki: az oroszországi repülõgép-balesetek idei statisztikája felülmúlja a nemzetközi átlagot, és bár minden alkalommal eltérõ okokat állapítanak meg, nyilvánvaló: a légi közlekedésben Oroszországban összesûrûsödtek a megoldatlan problémák, és elérték a kritikus tömeget.